Hej.
Vi klarede det.
Det var lidt overraskende.
Ja. Jeg håber, at jeg kan leve op til det.
Det er et stort ansvar.
Det er kæmpestort.
Kæmpestort.
Hej.
Tak. Og tak, fordi du ringede. Nej, det er helt i orden.
Du står øverst på listen. Du har været fantastisk.
Fantastisk.
Bare rolig. Jeg glemmer dig ikke.
Bill? Bill!
-April! -Janet. Tillykke.
Du klarede det.
Kondolerer, Janet, for når man først er nået til tops...
Klap i, Gottfried. Skån os for dine aforismer.
Du er en stjerne, Janet.
Jeg er stolt af dig. Selv om jeg mener, at demokratiet er dødt.
Tak, April. Du er i det mindste konsekvent.
Jeg drikker ikke alkohol for tiden.
-Kan du mærke nogen forandring? -Egentlig ikke.
Der er lidt minister over dig i det forklæde.
På en 21. århundrede-agtig, postmoderne og post-postfeministisk måde.
Det er ikke rigtig gået op for mig, fordi jeg har haft så travlt.
Hej, mor. Ja, det gjorde du. Det har du altid gjort.
Ja, han er virkelig stolt. Det har han. Han har bakket mig op.
Ja, jeg er heldig.
Du, mor... Jeg har gæster, så må jeg ikke ringe senere?
Er du sikker på, at du ikke vil have en...?
-Hvem er det nu, du er? -Gottfried.
Ja... Ja.
Det er mig, der er Bill.
Tror jeg nok. Det var jeg i al fald engang.
Den var god.
Jeg sagde det ikke for at være morsom.
Okay. Jeg hører, hvad du siger.
Du sidder vel ikke og mediterer? Tag dig dog sammen.
Gider du, April?
Hun er så smuk.
-Hvem? -April.
Jeg er en utrolig heldig mand.
-Hvor er Janet? -Hun laver en Thatcher.
Hun skal lige vise, at hun stadig kan lave kanapéer-
-til trods for at hun er en dygtig politiker.
Åh, hvor er det pragtfuldt, Janet. Det er en triumf for kvindekønnet.
Faktisk for begge køn.
Dit skrantende parti har i det mindste fået en principfast sundhedsminister.
Tak, Martha. Du ser ud, som om du mener det.
Ja, selvfølgelig gør jeg det, dit fæ. Jeg er utrolig stolt af dig.
Og det er Bill også.
Lader du Janet stå for madlavningen? Det er vel nok pænt af dig.
Men du er vel udmattet efter at have været så perfekt i alle de år.
Nå, men det var det hele værd, din geniale galning. Hun strøg til tops.
Tillykke, gamle taber.
Bag enhver succesfuld kvinde står...
Klap i, Gottfried. Dine klichéer er utålelige.
Kun nogle få nære venner...
Nu vil alle have fat i Jan. De kaster sig frådende over hende.
Du skal ikke være nervøs for en pige, der tænker som en mand.
Androgyn sjæl med ben i næsen.
Det lyder rent faktisk som mig.
Forskellen er, at Janet tror, man kan forandre verden med partipolitik.
Du er så stille i aften, Bill.
Hold nu op med at ringe til mig.
Hold så op.
Jeg kan ikke tale med dig, for der kommer hele tiden nogen.
Alle tiders. Vi ses i morgen tidlig. Det glæder jeg mig til.
Hej.
Det er min opgave. Ministeren har selv udnævnt mig til dørvogter.
Jinny. Du ser da stadig ret slank ud.
-Er Martha kommet? -Hun tæver sin gamle ven herinde.
-Janet er i køkkenet, hvis du vil... -Jeg skal tale med Martha.
Savner du hende så meget? Ægteskabet er virkelig en ulidelig institution.
-Jeg kan godt lide det. -Gottfried og jeg går fra hinanden.
Det her er vores sidste måltid.
Hvad er der?
-Hvabehar? -Tre, Martha.
-Tre! -I må have os undskyldt.
-Hvem kommer ellers? -Kun Tom og Marianne.
Marianne, den smukke spindoktor, og hendes latterligt flotte mand.
Ærgerligt, at han er en narrøv af en bankmand, der lukrerer på andres ulykke.
-Hvorfor har du dog inviteret dem? -Hun og jeg skal arbejde sammen.
-Skal du være chef for hende? -Det kan man vel godt kalde det.
Når hun bliver din håndlanger, vil hun forsøge at vippe dig af pinden.
Vi er på ret god fod med hinanden og skal dele kontor.
Din heldige rad, så kan du sidde der og stirre på det genetiske vidunder.
April...
Er der mon noget galt med Bill? Vi har altid drømt om det her.
Han har altid støttet mig, men nu...
-Nu er han bare fuld. -Nedtrykt.
Hvis Denis Thatcher og prins Philip kunne stå i skyggen af deres koner-
-uden at være utilfredse, så kan Bill også.
Hej. Tusind tak. Tak, fordi du ringede.
April... Godt at se dig. Det er alt for længe siden.
Muligvis. Er du alene? Hvor er Marianne?
Marianne er forsinket, men hun prøver at nå det til desserten.
Nå... Skønt.
-Eller til osten. -Fantastisk.
Måske til kaffen.
Strålende.
-Hvor er wc'et, April? -Toilet.
Køkken, værtinde, vært.
Det var Tom. Han er på toilettet-
-og han er iført et voldsomt dyrt jakkesæt.
-Ingen Marianne? -Forsinket, desværre.
I øvrigt lyder det, som om Bill har startet et diskotek.
Bare Gottfried nu ikke danser. Jeg må hellere se efter.
Fuck!
Nu må du altså holde op.
Det gør jeg også.
Du er ikke en taber, Tom.
Billig!
Janet... Sikken god nyhed. Jeg er ikke spor overrasket over det.
Nå? Men det er jeg. Vi må se, hvor langt evnerne rækker.
Nå, ja... Marianne er forsinket.
-Hun knokler. -Hun ville prøve at komme senere.
-Vil du have noget at drikke, Tom? -Nej, du har travlt.
-Kan jeg hjælpe med noget? -Næ, nej!
Hvor er din fantastiske mand, Janet?
Fint. Alle tiders. Endnu en gang tillykke, Janet.
Martha...
Se på mig.
-Det er da pragtfuldt, ikke? -Jinny...
Vi bliver vist et kollektiv.
Netop som jeg havde vænnet mig til, at vi er et par.
Martha, vi bliver en familie.
Vil du ikke nok fortælle dem det?
Vil du fortælle dem, hvor glade vi er?
Kommer du lige ud og hjælper lidt til, skat?
Er alt i orden?
Vi skal fortælle jer noget.
Bill, jeg ved godt, at du elsker den der, men gider du...?
Ja, alle sammen, det lader til-
-at vi skal have ikke blot én eller to-
-men hele tre babyer.
-Nå da... -Der er småfolk på vej.
Tillykke med det. Wow!
-Tak. -Wow!
Var det praleri eller et nødråb? Det afslørede dit tonefald ikke.
Undfangelsen er et mirakel.
Klap lige i, Gottfried.
Jeg synes, vi skal skåle for min ældste, bedste og...
... mest trofaste ven, som har opnået noget stort.
Det er jo derfor, vi er samlet. Hvis nogen skulle have glemt det.
Babyer... ja, undskyld... Der fødes babyer hver dag.
Og endda så mange, at det truer klodens og vores fremtid.
Men det er ikke hver dag, at en af os bliver minister-
-i jeres rådne, uduelige oppositionsparti.
Fuck dig, April! Selv om du selvfølgelig har ret.
-Det har jeg aldrig oplevet før. -Heller ikke jeg.
Bare det ikke er et dårligt varsel.
Det er bare et knust vindue i en dør, ikke et vindue ind til en sjæl.
Tag mit. Jeg drikker ikke, for jeg er jo gravid.
Måske bare en symbolsk slurk så. Hvad mener du, Martha?
-Du er en fri kvinde. -Er jeg det?
Skål for Janet. Jeg tror måske ikke på parlamentarisk politik-
-men jeg tror fuldt og fast på dig.
-Bill, kom nu, kammerat. -Hvad er der, skat?
-Jeg skal også fortælle jer noget. -Nå da...
Endnu en bekendtgørelse. Du godeste!
Det viser sig, at jeg ikke er rask.
Bill...
Hvad mener du? Hvad er der galt?
Jeg har fået en diagnose.
Den er faktisk ikke alt for god.
Hvad er det for en diagnose?
Jeg er dødssyg.
Røvhul!
-Den stakkel. -Ja, mon ikke.
Dødssyg?
-Sagde du, at du er dødssyg, Bill? -Ja, det er vist ude med mig.
Fra et lægeligt synspunkt.
Hvorfor har du ikke fortalt mig det?
Åh gud!
Hvor længe har du vidst det?
Hvad fejler du helt nøjagtigt?
Lunge, lever, ben... Der er frit valg på alle hylder.
-Hvor lang tid har du igen? -Ingen... Jeg har ingen tid tilbage.
Ingen ved, hvor længe de lever, Bill.
Og vestlige læger ved ikke en disse. Hvis de...
Fuck...
Fuck! Fuck!
Jeg trækker mig straks fra posten. Eller i morgen tidlig.
Så snart jeg kan finde en afløser. Jeg skal pleje dig.
-Nej, nej, nej... -Jo, selvfølgelig skal jeg det.
Du støttede mig og gav afkald på alt, og nu gør jeg gengæld.
Og mere end det.
Åh, Janet... Fuck!
Du vil da ikke trække dig.
Du har jo slidt og slæbt i årevis for at nå til den såkaldte top.
Fuck!
Jeg trængte til lidt frisk luft.
Ja... Ja, det gjorde jeg også.
-Hvad er det nu, du laver? -Jeg er finansmand.
Nå ja...
-Har du det godt? -Ja, ja. Jeg har det fint.
-Hvad med dig? -Jeg har kvalme.
Jeg skal faktisk...
Er det rigtigt? Er det?
Bill?
Det gør mig ondt.
-Åh gud! -Tag det roligt.
Lad os lige være praktiske. Hvem har du været hos, Bill?
En speciallæge på Harley Street.
Vent lige lidt... Har du været hos en privatpraktiserende speciallæge?
Ja, det har jeg.
Der var jo fandeme to uger til, at jeg kunne få en tid hos vores læge.
Havde du regnet med at få særbehandling og springe køen over?
I England kan man ikke bryde reglerne for en ministers mand.
Og da slet ikke for sundhedsministerens mand.
Skyggeministerens. Men hvem går op i det?
-Det gør du. -Nej. Nej, April. Det er Bill.
-Vi må gøre alt, hvad vi kan. -Ja, blæs bare på dine principper.
Jeg kom ind til speciallægen og fik taget alle prøverne med det samme.
Er han 100 procent sikker?
100. Og han sagde, at jeg 100 procent sikkert er færdig.
Vestlig medicin er det rene voodoo, Bill.
Voodoo?
Voodoo.
Hallo... Jeg venter barn.
Børn. Flertal, ikke sandt?
Jo, børn. Og det er takket være vestlig medicin.
Meget vestlig, meget privat og meget dyrt.
Ja, men alle pengene værd. Det er ikke kun skidt, Gottfried.
-Kunstig befrugtning er et mirakel. -Foregår det ikke i en petriskål?
Man får en masse hormoner, og det er ikke specielt morsomt.
Det er også ret smertefuldt, men det er da fantastisk-
-at man kan skabe nyt liv med den fremgangsmåde, ikke?
Hold nu op. Bill skal dø.
Ikke endnu.
Snart.
Hør her, Bill. Læger er ikke spåmænd.
De forbander dig med deres såkaldte videnskab og statistik.
Kan de forudsige, hvornår nogen skal dø? Nej.
Hvad ved de egentlig om sygdomme? Ingenting.
Nu går du for vidt, Gottfried.
Her opfandt man offentlig sygesikring, hvor alle kan få gratis behandling.
Det har gavnet millioner af mennesker.
Og vi er i stue med en, som værner om løsningen.
SAVNER DIG
Hvad værner hun om? De såkaldte læger ser jo ikke hele mennesket.
-De forsøger at lindre symptomerne. -BILL ER SYG. SLUT MED OS TO.
Med kemikalier, som medicinalfirmaer kun fremstiller for at tjene penge.
Ja, og hvorfor skulle de ikke det?
Lægerne i den vestlige verden er uvidende og bundrådne.
Deres "behandling" slår folk ihjel.
NEJ. KAN IKKE LEVE UDEN DIG.
Undskyld min såkaldte kæreste.
Jeg hader dogmer. Selv om han til dels har ret.
Jeg har helt ret.
Der kan du se, hvorfor jeg har valgt at gå fra... tyskeren.
Hvad har hans nationalitet med sagen at gøre?
Alt. Når man tænker på nazisternes omgang med lægeetiske regler.
-Jeg er ikke nazist. -Du er umådelig glad for dogmer.
-Jeg arbejder på at give slip på dem. -Kalder du det at arbejde på det?
Pir en aromaterapeut, og du får en fascist.
Jeg er ikke aromaterapeut, men livscoach og healer.
Kører man galt, vil man ikke have en coach, men en ambulance.
Uanset hvad bør man ikke kalde alle tyskere nazister, April.
Vi hæfter ikke for vores forældres synder.
Synder? Tror du på synder, Martha? Sikket dejligt kristent livssyn, du har.
Jeg, som troede, at du var en af de ateister-
-der brokker sig til Gud, i tilfælde af at han lytter.
Hun brokker sig også ret meget. Som regel over mig.
Hold nu op!
Det her handler jo om Bill.
Manden, der har støttet mig gennem alt.
Han gav afkald på sit professorat på Harvard.
-Yale. -Ja, Yale.
Det gjorde han for at støtte mig, så jeg kunne gøre karriere.
Åh, Bill... Det gør mig virkelig ondt.
Hvorfor bemærkede jeg det ikke? Hvorfor så jeg ikke, at du er syg?
Vil du ikke nok se på mig, Bill?
Sig noget.
-Skal de ikke have lov at være alene? -Hvorfor det?
Så de kan få lidt privatliv.
De har brug for os. De har brug for vores omsorg.
De har brug for nogle venner, der kan tænke klart.
Her lugter brændt.
-Det er vol-au-vent'erne. -Det klarer jeg.
-Er Jinny ikke kok? -Jo, og rigtig dygtig.
Hun blev nr. 2 i "MasterChef". Så du det?
Pastinakpuré og druecoulis sammen. Det glemmer man ikke lige.
Klarer du det, Jinny?
Fem kilo... Du har taget fem kilo på siden den rørende vielse...
... hvor I bar matchende hatte.
-April... -Janet.
Vil du ikke godt lade være med at være efter Martha?
Se at komme i sving, du.
-Hvad skal jeg gøre? -Hjælpe mig.
Jeg kan ikke hjælpe nogen. End ikke mig selv. Jeg er brandvarm.
Det er tarteletterne, der er brændt på. Tænd lige lyset.
-Mener du... -Ja, min ven?
Mener du virkelig-
-at en livstruende diagnose er en form for forbandelse?
Ja, det mener jeg.
Jeg er materialist og ateist.
Mit verdenssyn er baseret på fornuft-
-iagttagelser, logik og fornuftige slutninger.
Jeg har altid været rationalist. Ikke sandt?
Jo, det har du, Bill.
Og statistisk set, som Janet tit har mindet mig om-
-så er ens sociale baggrund og økonomi afgørende for-
-hvor sund og rask man er, og hvor længe man lever.
I langt højere grad end kost og motion.
Og derfor er sundhed et politisk emne. Det har vi altid været enige om.
Ord som forbandelse-
-og voodoo har aldrig rigtig været en del af mit ordforråd.
Men nu...
... har jeg fået et andet syn på verden.
-Måske fordi alt er forandret. -Ja, måske.
Det værste er dog-
-at jeg stiller mig selv et spørgsmål, ingen kan svare på.
Endda et metafysisk spørgsmål.
Hvad er det for et spørgsmål, min ven?
Hvorfor lige mig?
Når nogen bliver syge, er der altid en årsag til det.
Måske ikke i dette liv, men i et tidligere liv.
Åh, Gottfried...
Du er en skændsel.
Muligvis. Men han forsøger i det mindste at hjælpe ham.
Forsvarer du nu Gottfried?
Fra tid til anden er der også idioter på nettet, som skriver-
-at jeg er en skændsel eller det, der er værre... meget værre.
Må man ikke være en skændsel?
Martha, du er en førsteklasses lesbisk-
-men en andenrangs tænker. Det må være alle de kvindestudier.
Helt ærligt, April, jeg er professor med speciale-
-i kønsdifferentiering i hjemmet inden for amerikansk utopisme.
Det er præcis det, jeg mener.
Pis!
-Hvad skal jeg gøre? -Sluk den eller hiv den ned.
Fuck!
Du sveder temmelig meget. Er du også syg?
-Jeg er brandvarm, siger jeg jo. -Jeg tænker bare på babyerne.
Det skal du selvfølgelig. Og jeg skal redde mit ægteskab.
-Er du med? -Ja.
Du er heldig, Jinny. Marianne og jeg har ikke fået børn.
Det har ingen af de tilstedeværende, så vidt jeg ved.
Du er altså ikke dårlig?
Det er ikke mig, der er syg. Syg.
Hvorfor slukker du så ikke for den der?
-Alt i orden, Jinny? -Ja, ja.
Tom hjælper til, tak.
Må jeg spørge dig om noget?
Så jeg...
Tog du noget af...
Lad os nu komme til sagen.
Bill, har de foreslået at fjerne noget? Eller amputere noget?
Hvis de har det, så synes jeg, at du skal overveje at sige ja.
Hvad siger du, Gottfried? Er en operation en god løsning for Bill?
Ja eller nej fra coachens synsvinkel?
På trods af min kritik af vestlig medicin-
-så tror jeg på, at en operation nu og da kan virke healende. Ikke, April?
Karmarensning.
Okay. Janet vil ikke have, at jeg siger dig imod, men du er fuld af lort.
Martha, jeg skal tale med dig, og jeg har... vildt meget kvalme igen.
Det er nok, fordi hun er gravid.
Du er et geni.
Jinny?
Hvor er Martha?
Hun sidder inde hos ham.
Bed hende om at komme herud.
Jeg skal sige noget til hende.
Nej, Jinny. Fortæl mig, hvad du vil sige til Martha.
Jeg skal vide det. Er det noget om mig? Tror du, at du så noget?
Måske. Hvad tror du da, at jeg vil fortælle hende om dig?
Hvad tror du, at jeg så?
Viden, Gottfried-
-er en foranderlig størrelse og kulturspecifik.
Ja, men hvor vil du hen med det, kammerat?
Det kan være, at Gottfried har ret.
Noget, der engang var lægekunst, betragtes nu som overtro. Ikke?
Der er blandt andet også mysteriet om placeboeffekten...
Den såkaldte placeboeffekt viser os blot-
-at kroppen har en medfødt evne til at helbrede sig selv.
Jeg ville ønske, at jeg ikke var enig med dig.
Men det er du, skat.
Hvad har du lært, Gottfried...
... gennem din... healing?
Kan... kan tro helbrede?
Tro? Dig?
Hvorfor ikke?
Bill udvikler sig utrolig hurtigt. I åndelig forstand.
Bill har debatteret åndelighed med rabbinere, biskopper og imamer.
Og han har vundet over dem. Han har sågar skrevet om det.
"Fornuft, veje og religion".
Er der en sammenhæng mellem veje og religion?
Bill skrev, som du sikkert ved, speciale om Romerriget.
Var han ikke vejleder på Mariannes ph.d.?
Jo, han var. Den skide ph.d.
Veje forbinder både byer og tanker.
Tak, fordi du gjorde mig meget klogere på veje, Martha.
Hold nu op. Den eneste vigtige vej er vejen til Bills helbredelse.
-Tror du på helbredelse, Gottfried? -Ja.
-Også i mit tilfælde? -Ja.
-Har jeg fremtiden foran mig? -Ja, lige såvel som du har en fortid.
Går det ikke lidt for vidt nu? Gottfried er klog, men ikke nogen guru.
Jin?
-Er alt i orden? -Nej, overhovedet ikke.
Ud over at jeg brækker mig i ét væk, hvilket kan gøre graviditeten ulidelig-
-så er jeg lidt bekymret for Tom.
Hør her, min ven-
-sandheden er meget enkel: Du skal blot lytte til din indre stemme.
Søg... og du skal finde.
Hold da kæft!
Godt. Apropos sandheden...
Bill, er der noget, du vil tilføje? Du ved vist godt, hvad jeg mener.
Sandheden! Sandheden... Siger det jer noget?
-Tom... -Nej, Martha. Lad være.
-Ja, jeg vil gerne tilføje noget. -Ja.
Tom...
Hvad er det, skat?
Jeg er frygtelig ked af det, Janet-
-men nu er tidspunktet kommet.
Jeg forlader dig.
Nej. Vi klarer det sammen. Jeg skal nok være ved din side.
Nej, Janet, han mener forlader på en anden måde.
-Tom, vi går lige udenfor... -Martha!
Hvad foregår der?
Kom nu, Bill. Sig det. Har du noget at miste?
Den tid, jeg har tilbage, Janet-
-og den afhænger vist af øjnene, der ser...
-Den vil jeg tilbringe... -Vi skal tilbringe den sammen.
... sammen med...
... en anden kvinde.
Hvad pokker mener du? En anden kvinde...? Hvem?
Hvad er det egentlig, du siger, Bill? Hvem er den anden kvinde?
Hvem?
Marianne.
Marianne?
Skønne Marianne? Sammen med dig, Bill?
-Ja. -Hvad er det dog, jeg gør?
-Sådan noget gør jeg jo ikke. -Du gjorde det jo lige.
Det var forkert af mig at slå dig. Det er jeg ked af...
Men jeg har lyst til at slå dig ihjel!
Hvorfor? Svar mig på det.
Hvorfor lige netop i dag?
Og hvorfor lige hende?
Stop mig, April. Sørg for, at jeg ikke slår Bill.
-Hvorfor? -Fordi han er syg. Han er døende.
Skal du ikke fortælle Janet, hvor længe du har bollet med min kone?
Eller vil du gøre det, Martha? Vil du fortælle Janet det?
Du har jo fra tid til anden-
-lånt din Shabby Chic-feminist-rede ud til din gamle kammerat Bill.
-Vidste du det, Martha? -Det lader til, at hun er medskyldig.
Sikken overraskelse, professor.
Marianne og Bill i din lejlighed, Martha.
-Ja. -Hvor længe har det stået på?
-I et år. -Et år?
-Et helt fucking år? -Næ, to...
-Eller deromkring. -Hvad?
Hele tiden... mens jeg førte valgkamp?
Og når vi talte i telefon om aftenen, sagde du, at jeg ville klare det.
Du ordnede så Marianne hos Martha, mens jeg klarede valget.
Jeg troede, at du var min ven og søster.
Du er ved at blive gammel. Det er gået af mode at være søstre.
Jeg betragter mig som din ven, og jeg overvejede at sige noget, men...
Men hvad?
-Du havde så travlt. -Ja, jeg havde utrolig travlt.
Jeg arbejdede i døgndrift for partiet. For vores parti.
Ja, for os alle sammen, Martha. Hvorfor sagde du ikke noget?
Det virkede ikke, som om du havde lyst til at høre om andet end politik.
Og fordi jeg kæmpede for at få vores land-
-ud af profitmagernes kløer, så lod du dem knalde i din lejlighed.
Jeg syntes, at det trods alt var bedre, end at de gjorde det i dit hjem.
Og, ih, sikke et venskab!
Hun og jeg var venner først.
Vi boede sammen, da vi læste på universitetet.
Vi delte faktisk alt.
-Alt? -Alt?
Nå, nå, Jinny. Vidste du det også?
Kun lidt...
Nå, ligesom at man kan være "lidt gravid"?
Martha, skal vi ikke gå? Hvad lavede du og Bill sammen?
Vi boede bare sammen... Stop nu!
Du skal ikke tale til mig på den måde. Jeg venter barn...
-Børn. Tre. -Ja, tre. Trillinger.
-En, to, tre. -Ja, ja. Du kunne godt have ventet...
Du kunne da bare være mødt op til scanningen.
-Jeg var der da de andre gange. -Én ud af tre. Du har misset to.
Jeg kan godt tælle.
Lad være med at tale ned til mig og svar så på, hvad I lavede sammen.
I to vidste det altså. Vidste du det også, April?
Nej, jeg gjorde ikke, selv om jeg nærer mistro til alle.
Jeg var så optaget af Gottfrieds indlysende fejl-
-at jeg ikke lagde mærke til det her drama.
Hvorfor skulle du have bemærket noget? Janet lagde jo ikke mærke til noget.
Hun har faktisk ikke lagt mærke til mig i årevis.
Hvorfor siger du det?
Fordi jeg har opdaget, hvordan det føles, når nogen lægger mærke til en-
-og godt kan lide det, de ser. Rigtig godt!
Kom så! Slå mig, slå mig, slå mig! Gør det nu bare! Vis noget lidenskab!
-Hvad går der af mig? -Du vil hævne dig.
Jeg tror ikke på hævn.
Jeg har holdt mange taler om det. Sandhed og forsoning.
Jeg tror på, at man siger sandheden og bliver forsonet.
Slå på en pude i stedet for at slå dig selv.
En pude? Hun vil jo smadre ham. Ikke diverse boligtekstiler.
Du skal have afløb for dit raseri. Det er helt naturligt.
Ja, jeg trænger også til at få afløb for mit raseri.
Hvad lavede du og Bill "sammen"?
Jeg har jo fortalt dig, at vi var gode venner, da vi læste.
Hvor gode? Gik I i seng med hinanden?
Én gang.
Eller to. Det var en fejl. Det var vi enige om dengang, ikke?
-Men det var nu sjovt. -Nej...
Nå, så du har prøvet at have en mand oppe i dig.
Og det var "sjovt"? Hvor er det bare klamt.
Det kunne ellers godt lyde, som om du har tre små mænd inden i dig.
Det er godt.
Det er godt, at det hele kommer frem. Rigtig godt.
Men jeg tror, at du er nødt til at beskytte dig selv-
-mod al den negative kvindelige energi.
Gottfried, du overgår dig selv.
-Hvordan? Hvordan kan jeg det? -Det skal jeg nok hjælpe dig med.
Jeg mindes, at du kaldte dig feminist før i tiden, Bill.
-Alt er forandret. -Forandring er godt.
Hvorfor dog det?
Tom, kom og sæt dig her.
Prøv at slappe lidt af.
Ja, det er sødt af dig at ringe.
Ja, bare en lille fest.
Tja... Jo, det har været noget af en rejse.
Ja, det glæder jeg mig til. Vi ses i morgen.
Janet?
Det er mig. Luk mig nu ind.
Skat?
Hør lige her...
En af årsagerne til, at jeg ikke tror på parlamentarisme, er-
-at det er en langsommelig proces og alt for bureaukratisk.
Man kan ikke altid undgå konflikter ved at stemme.
Direkte handling og hurtige træk er det, der får ting til at ske.
Kan du huske, da jeg var lige så idealistisk som dig?
Alle de demonstrationer, vi deltog i sammen-
-i den tro, at magthaverne ville lytte til os.
Nu er jeg realist.
Og under omstændighederne synes jeg, selvom det kan skade din karriere-
-at du kunne overveje mord.
Jeg begriber ikke, hvordan du kunne knalde den behårede gamling.
Den ækle, liderlige, gamle voldtægtsmand.
Det er over 30 år siden. Ja, næsten 40 år siden.
Du gik i børnehave.
Han er i øvrigt ikke særlig behåret.
Og det er ikke alle mænd, der er voldtægtsforbrydere.
Den opfattelse har vi skrottet.
-Hvilken opfattelse? Hvad mener du? -Mændene er ikke vores fjende.
Den diskussion er vist forbi.
Tom, min ven. Tom...
Nu, hvor du har givet udtryk for dine følelser-
-så lægger vi volden på hylden og taler sammen som voksne mænd.
Os tre. Det er en krise-
-som kan føre til store personlige forandringer.
Jeg vil ikke forandre mig.
Jeg vil bare have min kone tilbage.
Jeg vil bare...
Gottfried, alt skal være som før. Hvorfor vil folk så gerne forandre alt?
Alt forandres. Hvad enten man vil det eller ej.
-Og vi kan ikke kæmpe imod det. -Det gør jeg sgu da heller ikke!
Jeg kæmper for at beholde mit livs kærlighed... og livet.
Det gør jeg også. Livet... Livet!
Det er godt. I deler en indskydelse...
Jeg deler ikke noget med ham, især ikke...
Tom, i din branche er man nok ikke vant til at tabe.
Jeg taber aldrig. Gottfried, jeg taber ikke.
Jeg er en vinder. Er du med? Jeg er... Jeg er en vinder.
Du er vist også i chok.
Ja... Ja.
Tom...
Hvornår opdagede du det?
I dag. Jeg fandt ud af det i dag.
Nå, så hun har endelig fortalt dig det?
Åh, Marianne, det vidste jeg, at du ville gøre.
Hun fortalte det ikke selv. Jeg læste dine sms'er.
Og jeg læste dine skide mails.
Se her... Vent lidt. "Lad os leve og lad os elske."
Catullus.
"Lad os også give efter for kærligheden."
Vergil.
"Søger du en ende på kærligheden... kærligheden..."
"Søger du en ende på kærligheden, sættes du i arbejde." Hvad fanden...?
Hun vil have kærlighed og idéer.
Forstår du det, Tom? Hverken penge eller business.
Hun er en utrolig intelligent, følsom og lidenskabelig kvinde.
Brødre, I har noget smukt til fælles.
-Vi har intet til fælles. -Jo, det har I.
I elsker begge to Marianne. Og kærligheden er en stærk kraft.
Gottfried, du er godt klar over-
-at Tom er en af de der amoralske pengemænd, der fiser rundt i jakkesæt...
Så kører vi...
Skide engelske intellektuelle, I tror, at I er bedre end alle andre.
Selv du har brug for penge.
Det her hus er købt for penge. Ikke idéer.
Ikke dine beskidte penge.
Der er ingen penge, der er rene, Bill.
De strømmer gennem systemet og ender i din beskidte lomme.
Det er rigtige penge. Kontanter, Tom.
Du handler med fiktive fortjenester, der er stjålet fra pensionskasserne.
Stjålet! Og det skulle komme fra ham, der stjal min kone!
-Du stjal min kone! -Hun valgte mig.
Hun valgte ikke dig, hun valgte ikke dig.
-Ikke dig. -Jo, hun gjorde.
Hun valgte mig. Vi er forelskede.
Jeg er færdig, April.
Sludder. Hør nu her...
Med fare for at lyde uhyggeligt meget som Gottfried-
-så er det, du gennemgår, en følelse.
-Det er en rædsom følelse. -Ja, den er ubehagelig.
Men som alle andre følelser går den væk igen.
Og hvad sker der så?
Fuck!
Fuck, fuck, fuck!
Lever han? Gottfried, lever han?
Pis! Undskyld, undskyld...
Gottfried, hvad skal jeg gøre?
Vent og se.
Gottfried...
Han lever.
Jeg sætter noget musik på. Han kan godt lide at høre musik.
Jeg forguder dig, Janet.
Men hvis du virkelig vil lede dette land...
Det ved vi jo begge to, at du gerne vil. Og det skal du. For alles skyld.
... så er du nødt til at få gjort noget ved håret.
Sagde de, at det var drenge?
Nej, vi aftalte jo, at vi ikke ville have det at vide.
Ja, men så du... så du på skærmen?
Deres små ben, tæer og så videre?
Nej, jeg ville ikke se det, og jeg havde kvalme.
Men tre drenge... Det er jo næsten et helt fodboldhold.
Vil du ikke have dem? Har du ombestemt dig?
Kom nu! Bill!
Tom, musikken er måske ikke så velvalgt.
Okay.
Åh gud...
Undskyld. Det skal nok gå.
Bill... Kom nu, Bill.
Undskyld, Bill. Det skal nok gå, ikke? Gottfried?
-April... -Janet...
Vi har kendt hinanden i mange år, og nu skal du være ærlig.
Har jeg nogensinde været andet?
Du skjuler dig jo bag en kynisk facade, så...
Alle har en facade. Tag nu bare dig og dine falske politiske standpunkter.
De er ikke falske, men af og til kan man vinde ved at foregive noget.
Det har ikke gavnet partiet i mange år, og det kommer ikke til at gavne dig.
Du er fortabt, ikke, Janet?
Helt utroligt dygtig, men fortabt.
Jeg er nødt til at tænke over det.
Lad være med det. Det ødelægger måske det hele.
Det gør det som regel.
En af os er nødt til at tænke.
Særligt nu, hvor du tager dig af det mere dyriske.
Det dyriske?
Er jeg nu blevet dyrisk?
Hormonerne i min krop skaber nyt liv, og pludselig er jeg et dyr...?
Det her? Gottfried?
Jeg vil ikke se dig igen efter i aften, og jeg klarer det her selv.
Sikke noget pjat.
Jeg vil hellere få børnene alene end sammen med dig.
Hvis det er sådan, du opfatter mig, så vil jeg... efter alt...
Efter alt det, du har sagt...
Har du glemt vores fine ægteskabsløfter?
Det er forbi, ikke sandt? Vi er færdige med hinanden.
Jeg er bare bange, Jinny.
Ikke andet. Jeg er bare bange.
Jeg er bange for at miste alt det, vi havde sammen.
Og jeg er bange for, at vi mister hinanden.
Og så er jeg bange for...
... at vores sønner tager dig fra mig.
Kom nu, kom nu, Bill!
Kom nu! Kom nu, Bill!
Det her er ikke en særlig god situation.
Du må ikke gå fra mig.
Jeg elsker dig højere end livet.
Martha, er du sød lige at komme? Jeg tror muligvis, at vi har et problem.
Bill! Bill...
Giv mig et ærligt svar på noget, April.
Hvad som helst.
Har jeg spildt mit liv på en illusion?
Nej.
Du er den eneste af os, der har forsøgt at udrette noget stort.
Kan jeg mon på en eller anden måde...
... have medvirket til, at Bill blev syg?
-Har jeg forsømt ham følelsesmæssigt? -Det er ikke en produktiv tanke.
For...
-Der er noget, jeg skal fortælle dig. -Det anede mig.
Du godeste!
Kom lige, April. Og måske uden Janet.
Bill! Bill, Bill...
Janet...
Hvordan er vi dog endt her?
Ved du hvad, Gottfried?
Vores forhold virker nærmest bemærkelsesværdigt godt.
Marianne...
Nej, Janet! Du må ikke... Undskyld. Du må ikke slå mig ihjel.
Jeg er et godt menneske.
Du sagde, at du elskede mig.
Mig!
Forræder!
Tekster: Martin Ringtved Oneliner